# Fetus (grup musical)

Fetus és un grup de folk punk català format a la Bisbal d'Empordà. Està format pel trio original Adrià Cortadellas, veu i guitarra elèctrica, Telm Terradas al baix i Adrià Jiménez a la bateria, acompanyats sovint pel teclista de Surfing Sirles Guille Caballero, i els músics d'arrel Ricard Ros (sac de gemecs i flautes irlandeses), Carles Belda (acordió diatònic) i Marta Barbero (violí), a més de la producció de Joan Colomo.

## Història

Fetus va començar fent música punk rock fins que va descobrir els romanços de Jaume Arnella i transitaren a un estil musical més eclèctic publicant l'àlbum Sota, cavall i rei (2021).
En el següent disc, La serra dels perduts (2022), el grup va explorar els sons tradicionals i la cançó de taverna, junt amb les històries populars de l'imaginari empordanès i cançons perdudes de les Gavarres. Arran de la seva publicació, va iniciar una gira de cinquanta concerts, la majoria com a septet amb el reforç de la violinista Marta Barbero, alhora que a mitja gira van publicar l'EP Històries de la carn i de la sang (2023). El darrer concert fou a la Sala Apolo el 21 de desembre de 2023 amb la participació de Joan Colomo, Les Salvatges, Crim i Les Testarudes.
L'any 2024 Fetus va continuar bastint el seu singular pont entre garage punk, els sons d'arrel i la cançó de taverna amb el disc Càntir nou fa aigua fresca, i va encetar una nova gira amb la presentació oficial de l'àlbum a la Fira Mediterrània de Manresa l'11 d'octubre.

## Discografia
### Àlbums

* Càntir nou fa aigua fresca (2024)
* Històries de la carn i de la sang (EP, 2023)
* La serra dels perduts (2022)
* Sota, cavall i rei (2021)
* Terra cuita (2019)
* L'epicentre del fangar (2017)

## Referències

* ↑ Vilarnau, Joaquim. «Fetus: Un grup empordanès que fa punk». Cavall Fort. [Consulta: 5 maig 2023].
* ↑ «Telenotícies comarques - El grup de rock empordanès Fetus versiona el cançoner de Jaume Arnella en un disc d'homenatge». TV3, 10-02-2021. [Consulta: 5 maig 2023].
* ↑ «Fetus». Bankrobber. [Consulta: 12 agost 2023].
* ↑ Martí Fabra, Jordi. «Les cançons d'Arnella són un llegat increïble». Enderrock.cat, 17-02-2021. [Consulta: 5 maig 2023].
* ↑ «Fetus estrena avui “Rabassa morta”, nou single i videoclip inèdit». Underground.cat, 14-04-2023. [Consulta: 5 maig 2023].
* ↑ Vendrell, Ramón. «Fetus conclou una gira de 50 concerts per tot Catalunya». El Periódico, 19-12-2023. [Consulta: 26 gener 2024].
* ↑ «Independents - Especial Fira Mediterrània de Manresa». Catalunya Ràdio, 11-10-2024. [Consulta: 25 novembre 2024].
* ↑ Riera, Ferran. «Durruti, Macià i Verdaguer van protagonitzar els tres funerals més multitudinaris que ha viscut el país». Enderrock.cat, 11-10-2024. [Consulta: 25 novembre 2024].
* ↑ Puig Sedano, Xavier. «Jaume Arnella és el més punk». El Temps, 07-06-2023. [Consulta: 26 gener 2024].
* ↑ Molero, Mar. «És el disc en què ens hem posicionat més clarament». Territoris.cat, 20-12-2022. [Consulta: 5 maig 2023].
* ↑ Izquierdo, Eduardo. «Fetus, entrevista en la revista Mondo Sonoro (2021)» (en castellà). Mondo Sonoro, 04-03-2021. [Consulta: 5 maig 2023].
* ↑ Pujols, Marcel. «Els «hooligans il·lustrats» de Fetus estrenen «Sidral diacrític»». Enderrock.cat, 17-11-2017. [Consulta: 5 maig 2023].